Lolland-Falsters Stifts-Tidende, 1840-12-13
Jydske Stænderforsamling. Eet og tredivte Møde. Justitsraad Fleischers Forslag angaaende Reglerne for Oppebørselsbetjentenes Caution, blev taget tilbage, hvilket og var Tilfældet med Proprietair For manns Forslag angaaende Lovbestemmelser i Henseende til Rensning af Mølleaaer og Agent Nielsens Forslag fra Handelstanden i Aalborg angaaende Oprettelsen af en Filialbansammesteds. Proprietair Formanns Forslag angaaende lovbestemte Veispor blev forkastet med 37 St. mod 4, hvorimod Stiftsprovst Halds Andragende fra endeel Sognepræster om, at der maatte foranstaltes et Udvalg af fortrinlige Psalmer, som Tillæg til den autoriserede Psalmebog, blev henviist til en Comitee bestaaende af Biskop Øllgaard (33), Stiftsprovst Hald (30) og Gaardeier Thorsen (13 St.)To og tredivte Møde. Præsidenten anmeldte 5 privat Andragender, hvoraf de tre vare fra forskjellige Steder i Jylland angaaende Skattebevillingsret for Stænderne. – Sager betræffende Udkast til en Placat indeholdende en authentist Fortolkning af Lovens 451 blev foretagen til foreløbig Behandling, ved hvilken Comiteen androg paa nogle Modificationer. – Sagen betræffende Udkast til en Anordning angaaende nødvendig Appel i criminelle Sager blev foretagen til foreløbig Behandling, ved hvilken intet fandtes ved Lovudkastet af erindre. – Sagen angaaende de indkomne Andragender om Lettelser for Liimfjordens Kjøbstæder, blev foretagen til endelig Behandling. Det blev vedtaget efter Andragendet at indgaae med en Petition. - Derpaa begyndte den foreløbige Behandling af Sagen angaaende de indkomne Andragender om Forandring i Frd. 3die Juni 1825 om nye Møllers Anlæggelse. De meget omstændelige Forhandlinger i denne Sag bleve fortsatte ind i næste Møde. Tre og tredivte Møde. Præsidenten anmeldte 3 private Andragender, hvoraf to og Forandringer i Statsforfatningen. Sagen betræffende Landsoverretsprocurator Jespersens Andragende angaaende en forandret Organisation af Overretten for Nørrejylland blev foretaget til foreløbig Behandling. Comiteen anbefalede Forslaget, der heller ikke fandt væsentlig Modstand i Forsamlingen – Sagen betræffende Cancellieraad Funders Forslag angaaende Forelæggelsen af et toaarigt Finantsbudget blev foretaget til foreløbig Behandling. Comiteen foreslog at petitionere om: 1) At de Normalreglementer, som udarbeides til Regel for den fremtidige Finantsforvaltning, saavelsom et fuldstændigt og detailleret Finantsbudget for Aarene 1841 og 1842, maae blive forelagte i extraordinaire i næste Aars Foraar sammenkaldte Forsamlinger af de danske og Hertugdommenes Stænder, for, efterat være prøvede af disse, at ophøies til en for det paagieldende Tidsrum forbindende Lovbestemmelse. 2) At der for Fremtiden bestandigen, ved enhver ordinair Stænderforsamlings Aabning, maa blive forelagt samme et lignende Budget for 2 Aar af Gangen, for paa lige Maade, efter af Stænderne at være overveiet, at emanere som en for alle Vedkommende forbindend Lov, og at der derhos maa drages Omsorg for, at de Oplysninger, som med Hensyn til det forelagte Budget maatte kunne ønskes af den til sammes foreløbige Prøvelse af Stænderforsamlingen nedsatte Comitee, eller af Forsamlingen selv, uopholdeligen kunde tilveiebringes, saa at den endelige Discussion af Sagen i Plenarforsamlingen ei i den Anledning skal blive udsat, og at som Følge heraf Budgettet for Aarene 1843 og 1844 maa blive forelagt til Betænkning i de første ordinaire Stænderforsamlinger af det næste Sexennium. 3) At det maa blive foranstaltet at alle de Collegiers og andre Autoriteters Regnskaber, hvilke en Anvendelse af Statens Jntrader er underlagt, gives en saadan Form, at de nøiagtigen svare til det affattede Finantsbudget, og at disse Regnskaber for den næstforegaaende Finantsperiode blive den paafølgende Stænderforsamling forelagte til Prøvelse af Budgettets Overholdelse, og som Veiledning ved det næste Budgets Bedømmelse; og endelig 4) At Hs. Majestæt ei vil meddele nogen af nysnævnte Autoriteter allernaadigst Decharge for de aflagte Regnskaber, forinden Stænderforsamlingerne have havt Leilighed til at prøve dem med Hensyn til Budgettets Overholdelse. Disse Jndstillinger fandt aldeles ingen Modstand i Forsamlingen, og der var kun Dissens om Forsamlingen i 1841 burde være en ordinair eller extraordinair.